钦定古今图书集成/明伦汇编/家范典/第039卷 > 管子 > 《形势解》
## 钦定古今图书集成/明伦汇编/家范典/第039卷 > 管子 > 《形势解》

“父母”者，子妇之所受教也。能慈仁教训而不失理，则
“子妇孝。”

又

“和子孙，属亲戚”，父母之常也。治之以义，终而复始。爱
亲善养，思敬奉教，子妇之常也。以事其亲，终而复始。
父母不失其常，则子孙和顺，亲戚相驩。子孙不失其
常，则长幼理而亲疏和。教护家事，父母之则也；“尽力
共养”，子妇之则也。父母不易其则，故家事办焉；子妇
不易其则，故亲养备具。

又

为人父而不明父子之义以教其子而整齐之，则子
不知为人子之道以事其父矣。故曰：“父不父则子不
子。”